«ЦВК адказаў увечары 23 верасня, - кажа Мацкевіч. - Аднак назваць гэта адказам па сутнасці нельга - проста напісалі, што перадалі маю скаргу ў акруговую камісію. З акруговай камісіі пакуль ніякага адказу няма. Паводле выбарчага заканадаўства нашай краіны, «звароты аб парушэнні заканадаўства Рэспублікі Беларусь аб выбарах, рэферэндуме, галасаваннi аб адклiканнi дэпутата, сябра Савета Рэспублікі, якія паступілі ў камісіі, дзяржаўныя органы і іншыя арганізацыі, разглядаюцца ў трохдзённы тэрмiн з дня паступлення звароту, а звароты, якія паступілі у дзень выбараў, рэферэндуму, галасавання аб адклiканнi дэпутата, сябра Савета Рэспублікі, - неадкладна. Звароты, у якіх утрымліваюцца звесткі, якія патрабуюць праверкі, разглядаюцца не пазней чым у дзесяцiдзённы тэрмiн з дня паступлення». Не магу сабе ўявіць, якая дадатковая праверка патрэбна была акруговай камісіі па маёй скарзе. Тым не менш, у іх фармальна яшчэ ёсць час на адказ да 2 кастрычніка. Буду чакаць».